אילן גנני

אילן גנני (נולד ב-7 ביוני 1973) הוא שחקן, סטנדאפיסט, כותב ומדבב ישראלי.

ביוגרפיה
גנני, בנם של רחל שור וגדעון גנני, הוא בוגר בית הספר למשחק של ניסן נתיב. הוא שיחק במחזות, סרטים וסדרות טלוויזיה. בין השנים 1996-1999 שיחק בתיאטרון הבימה במחזות "ערב אימפרוביציה", "לה מנדראגולה", "מלכוד 22" ו"מלחמת אחים". בשנת 1999 דיבב את דמותו של חזי פיפוש במשחק המחשב  "פיפוש", וחזר לדבב אותו בשנת 2019 במשחק "פיפוש - האודישן".

בשנת 2001 כתב (עם ערן שדר) ושיחק במחזה "הקרפדים" בתיאטרון צוותא. הוא היה שותף ליצירה ולכתיבה של סדרת האנימציה "זולגאר ופופקין" ששודרה בערוץ הילדים. בשנת 2003 שיחק בסרט הקולנוע "סימה וקנין מכשפה". במהלך אותה שנה, השתתף בסרטי הקולנוע "איש החשמל" ו"שתיקת הצופרים". בשנת 2004 שיחק בסדרת הנעורים "אדומות", ששודרה בערוץ הילדים, וכן שיחק בסרט הקולנוע "האושפיזין". בשנת 2011 שיחק בסדרת הדרמה "פלפלים צהובים" בערוץ 2. ב-2017 שיחק בסרטו של צחי גראד, "הבן-דוד".

גנני הוא היוצר, המופיע והכותב של  "המופע של פיצי ג'י", מופע קומי מוזיקלי בהפקתו המוזיקלית של תום מוכיח.  הוא כותב ומדבב בסדרת האנימציה "מיקמק", וכן דיבב בסרט האנימציה, המבוסס על הסדרה, "המסע לכוכב המינימיקים". כמו כן, שיחק בתיאטרון צוותא במחזות "התשמע קולי" ו"מה הסיפור שלך". בתיאטרון הנפש הוא לקח חלק במחזה "סיזווה בנזי מת". לאחר מכן שיחק בתיאטרון הרצליה במחזה "אלוהים".

כמו כן, שיחק בתיאטרון ארצי לנוער במחזה "שמוליק חבר חדש" במחזה  "פח" בפסטיבל תיאטרון קצר ובהצגה "רעב" בתיאטרון תמונע.  שיחק בעונה השלישית של "שכונה".

מאז  2019 מופיע כסטנדאפיסט במסגרות שונות.

בשנת 2020, עקב השפעות נגיף הקורונה, החל לצד עיסוקו כשחקן לשמש כמורה לשפה האנגלית בבית הספר טרגט', וכמו כן החל לעבוד כמדריך בצהרון בתל אביב.

בשנת 2022 שיחק בעונה החמישית של רצים למשנה, מתנ"ס חל"ם.

קישורים חיצוניים

שחקני תיאטרון ישראלים
בוגרי הסטודיו למשחק ניסן נתיב
שחקני קולנוע וטלוויזיה ישראלים
מדבבים ישראלים
רצים למשנה: שחקנים
ישראלים שנולדו ב-1971